CELEX: 62012CN0156
Language: mt
Date: 2012-03-30 00:00:00
Title: Kawża C-156/12: Talba għal deċiżjoni preliminari mressqa mil-Landesgericht Salzburg (l-Awstrija) fit- 30 ta’ Marzu 2012 — GREP GmbH

30.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/9
            
         Talba għal deċiżjoni preliminari mressqa mil-Landesgericht Salzburg (l-Awstrija) fit-30 ta’ Marzu 2012 — GREP GmbH
   (Kawża C-156/12)
   2012/C 194/14
   Lingwa tal-kawża: il-Ġermaniż
   
      Qorti tar-rinviju
   
   Landesgericht Salzburg
   
      Partijiet fil-kawża prinċipali
   
   
      Rikorrent: Freistaat Bayern
   
      Konvenuta: GREP GmbH
   
      Intervenjent: Revisor beim Landesgericht Salzburg
   
      Domandi preliminari
   
   
               (1)
            
            
               L-ewwel sentenza tal-Artikolu 51(1) tal-Karta tad-Drittijiet Fundamentali tal-Unjoni Ewropea, għandha tiġi interpretata fis-sens li proċedura għall-infurzar ta’ sentenzi mogħtija fi Stat Membru, skont l-Artikoli 38 et seq tar-Regolament (KE) Nru 44/2004 (1), taqa’ wkoll fil-kamp ta’ applikazzjoni ta’ din il-Karta?
            
         
               (2a)
            
            
               Jekk iva, il-prinċipju ta’ protezzjoni ġudizzjarja effettiva, kif stabbilit fl-Artikolu 47 tal-Karta tad-Drittijiet Fundamentali tal-Unjoni Ewropea, jinkludi d-dritt ta’ eżenzjoni mill-ħlas tal-ispejjeż tal-proċeduri, u b’mod partikolari mid-dritt ta’ ħlas ta’ somma f’daqqa mal-preżentata ta’ rikors, u/jew onorarji dovuti għall-ksib tal-assistenza ta’ avukat fil-proċedura msemmija fil-punt 1?
            
         
               (2b)
            
            
               Dan japplika wkoll għal proċedura għall-infurzar li għandha titwettaq taħt id-dritt nazzjonali, jew minn tal-inqas, għal proċeduri ta’ appell simultanji li jikkonċernaw id-deċiżjoni li tawtorizza l-infurzar, jekk il-qorti tkun iddeċidiet fuq it-talba għall-infurzar u fuq l-awtorizzazzjoni tal-infurzar konġuntament fl-istess digriet?
            
         
               (3)
            
            
               Jekk ikun hemm talba għall-għajnuna legali (għajnuna għall-ispejjeż tal-proċeduri) fis-sens indikat hawn fuq, dan jirriżulta minn tal-inqas sussidjarjament mill-Artikolu 43(1) tar-Regolament (KE) Nru 44/2001 u/jew mill-Artikolu 6(1) tal-KEDB, meta d-dritt nazzjonali jobbliga lill-partijiet ikunu rrappreżentati minn avukat sabiex jippreżentaw ir-rikors previst?
            
         
      (1)  Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali (ĠU Edizzjoni Speċjali bil-Malti, Kapitolu 19, Vol. 4, p. 42).